**9. Svetosavski turnir u šahu 2014**

**Turnirski pravilnik**

1. **ŠK „Radnički“ –Trupale, u saradnji sa Gradskim ŠS Niša i OŠ „Prvi maj“,** organizuje **9. Svetosavski turnir u šahu 2014, ujedno 5. GP kadeta GO Crveni krst 2013&14. Pravo nastupa** imaju dečaci i devojčice **rođeni 01.01.1994. g. i mlađi.**  Turnir se održava 25.01.2014. g. od 10,00 u prostorijama OŠ „Prvi maj“ u Trupalu. Pokrovitelj turnira je Gradska opština Crveni Krst Niš.
2. **Prijavljivanje takmičara je do 09,45 a prvo kolo počinje u 10,00. Dodela nagrada je oko 15,30.**
3. **Svi takmičari su dužni da donesu ispravan šahovski sat ( figure obezbeđuje organizator)**.
4. Turnir se igra po švajcarskom sistemu, u 7 kola, kompjutersko parovanje. Igra se po Pravilima igre FIDE za ubrzani šah. Tempo igre je 15 minuta za razmišljanje po igraču.
5. **Upisnina za takmičenje je 200,00 dinara** i plaća se u gotovom, pre početka turnira. Upisnine su oslobođeni takmičari sa teritorije Go Crveni Krst.
6. U slučaju deobe mesta odlučuju sledeći kriterijumi: središnji Buholc ( ne računa se najslabiji protivnik), rezultat igrača u istoj grupi poena, veći broj pobeda, Soneborn-Berger i žreb.
7. **Kategorije su sledeće:**

**I-IV razred OŠ ( obe konkurencije , uključujući i predškolce )**

**V-VIII razred OŠ ( obe konkurencije)**

**Srednjoškolci ( uključujući i one koji su završili srednju školu, ili su na fakultetu, rođeni 01.01. 1994. g. i mlađi)**

1. **Prvaci** u ukupnom plasmanu, u sve tri konkurencije, **dobiće pehar**, a **prva 3 takmičara, u sve 3 starosne grupe ( u obe konkurencije), dobiće medalje, ukupno 18. Najbolji predškolci, u obe konkurencije, dobiće medalju. Pobednici grupa MŽ0-4, MŽ 5-8 kao i najbolji takmičar sa teritorije GO Crveni Krst, dobiće olimpijsku šahovsku garnituru, sa tablom. Tri najbolja dečaka i 3 najbolje devojčice sa teritorije GO Crveni Krst, dobiće medalje.**

**Najuspešniji takmičari u svim kategorijama, biće nagrađeni sa šahovskom literaturom, ukupno 30 knjiga.**

1. **Glavni sudija turnira je Dragan Živić IA, a zamenici su : Aca Krstić NA i Dušan Zlatanović NA.**
2. **Direktor turnira je Aleksandar Zlatanović.**
3. Odluke sudija su izvršne a **odluka glavnog sudije je konačna** i na nju nema prava žalbe.

Predsednik ŠK „Radnički“ Trupale

 Aleksandar Zlatanović